**Cynllun gwers – Modiwl 1**

**Beth yw eiriolaeth?**

Mae’r modiwl hwn yn rhoi cyfle i ddysgwyr archwilio’r hyn y mae eiriolaeth yn ei olygu. Awgrymir bod unrhyw ddysgwyr sy’n dymuno cwblhau modiwlau 2 neu 3 yn cwblhau’r modiwl hwn yn gyntaf.

Hyd awgrymedig y sesiwn hon yw **3 awr neu ½ diwrnod**, gan ganiatáu ar gyfer seibiant 15 munud. Dim ond awgrymiadau yw’r amseriadau yn seiliedig ar **grŵp o 12 ar y mwyaf**. Dylai’r hyfforddwr arfer ei farn ei hun er mwyn cynllunio amseriadau yn dibynnu ar faint y grŵp a ph’un a yw’r cyfranogwyr eisoes yn gyfarwydd â’i gilydd.

|  |  |  |  |  |
| --- | --- | --- | --- | --- |
| **Sleid rhif** | **Amser a awgrymir** | **Cynnwys** | **Nod** | **Adnoddau sydd eu hangen** |
| 1 | – | Sleid teitl | – |  |
| 2 | 5mun | Canlyniadau dysgu | Hysbysu dysgwyr o nodau’r sesiwn a’r hyn y gallant ddisgwyl ei wybod erbyn diwedd y modiwl. |  |
| 3 | 10mun | Y gwahaniaeth y gall eiriolaeth ei wneud. Enghreifftiau go iawn o  sut gall/mae eiriolaeth wedi helpu pobl | Ennyn diddordeb y dysgwyr ac annog empathi tuag at yr unigolion yn y datganiadau.  Dechrau dangos pŵer eiriolaeth a sut mae’n gallu cael effaith bositif ar fywydau pobl. | 1a  Dyfyniadau ar y gwahaniaeth y gall eiriolaeth ei wneud |
| 4 | 10mun | Datganiadau llesiant – fel y nodir yn y Ddeddf. | Cysylltu’r gwahaniaeth y gall eiriolaeth ei wneud â’r datganiadau llesiant yn y Ddeddf, er mwyn pwysleisio pa mor bwysig y gall eiriolaeth fod er mwyn sicrhau bod canlyniadau llesiant pobl yn cael eu cyflawni, yn unol â nod y Ddeddf. |  |
| 5 | 25mun | Ymarfer 1 – Ymarfer empathi | Cefnogi pobl i fod ag empathi tuag at bobl a allai gael budd o eiriolaeth.  Cefnogi dysgwyr i ddeall bod pawb yn profi sefyllfaoedd lle maent yn teimlo’n ddihyder, lle nad oes unrhyw un yn gwrando ar eu barn ac ati, ac nad yw hyn yn diffinio’r person. | 1b  Cardiau empathi |
| 6 | 10mun | Egwyddorion a diffiniadau  o eiriolaeth | Rhoi diffiniad clir i ddysgwyr o’r term ‘eiriolaeth’ er mwyn datblygu eu dealltwriaeth drwy weddill y modiwl(au). |  |
| 7 |
| 8 |
| 9 | 30mun | Ymarfer 2 – Ai eiriolaeth yw hyn? | Cyfuno gwybodaeth a gafwyd mewn sleidiau blaenorol.  Dangos nad yw rôl yr eiriolwr bob amser yn glir a phenodol.  Dechrau cyflwyno’r cysyniad o wahanol fathau o eiriolaeth. | 1c  Ai eiriolaeth  yw hyn? |
| 10 | 10mun | Mathau o eiriolaeth | Hysbysu dysgwyr o’r dulliau eirioli gwahanol |  |
| 11 | 25mun | Ymarfer 3 – Mathau o eiriolaeth | Cyfuno dealltwriaeth dysgwyr o’r dulliau eirioli gwahanol.  Cefnogi dysgwyr i gymharu a gwrthgyferbynnu’r dulliau eirioli gwahanol. | 1d  Mathau o eiriolaeth |
| 12 | 15mun | Ymarfer 4 – Y broses eirioli. Sut olwg sydd ar eiriolaeth? | Cyfuno theori eiriolaeth drwy ei chyflwyno mewn termau mwy ymarferol.  Annog dysgwyr i ddechrau ystyried sut mae eu profiadau eu hunain yn berthnasol i’r rôl eirioli. | 1e  Y broses eirioli |
| 13 | 10mun | Sut mae’r broses eirioli yn cefnogi’r unigolyn | Rhoi awgrym i’r dysgwyr o’r hyn sy’n cyfateb i’r broses eirioli, waeth pa ddull eirioli a ddefnyddir, er mwyn troi’r theori yn realiti. |  |
| 14 | 10mun | Datganiadau i gloi | Cyfuno’r dysgu a dod â’r sesiwn i ben. |  |
| 15 | 5mun | Canlyniadau dysgu | Egluro wrth y dysgwyr beth y bwriadwyd ei gyflawni yn ystod y sesiwn.  Caniatáu i’r dysgwyr werthuso’r sesiwn yn seiliedig ar y canlyniadau bwriadedig. |  |